
______________________________________________________________________________


Nr. 4402  din 11. 11. 2024
REFERAT DE APROBARE
la proiectul de hotărâre NR. 38/2024 privind aprobarea organizării  reţelei şcolare de pe raza comunei Târguşor, judeţul Constanţa, pentru anul şcolar 2025 - 2026

Având în vedere Adresa Nr. 625A/ 30. 09. 2024, a  Inspectoratului Şcolar Judeţean Constanţa,  înregistrată la Primaria Târgușor sub nr. 3889/03. 10. 2024,  prin care se solicită propunerile Consiliului local privind organizarea rețelei școlare de pe raza administrativ-teritorială a comunei Târgușor, pentru anul școlar 2025-2026, NOTA DE FUNDAMENTARE Nr. 1386/09.10.2024 a Directorului Școlii Gimnaziale Nr. 1 Târgușor,  privind motivele care stau la baza procesului de reorganizare propus, înregistrată la primăria Târgușor sub nr. 3989/09. 10. 2024, precum și prevederile art. 16 alin. (2)/alin. (9)  și art. 19 alin. (9) lit. a)  din Legea învățământului  preuniversitar, nr. 198/2023, cu modificările şi completările ulterioare, în care se stipulează faptul că :

,, (2) Prin excepţie de la prevederile alin. (1), în unităţile administrativ-teritoriale în care numărul total al beneficiarilor primari nu se încadrează în prevederile alin. (1), se organizează o singură unitate de învăţământ cu personalitate juridică. ”


 ,, (9) Prin excepţie de la prevederile alin. (1), unităţile de învăţământ de nivel gimnazial sau liceal, cu predare în limba română sau cu predare în limbile minorităţilor naţionale, unice în municipiu, oraş sau comună, funcţionează cu personalitate juridică indiferent de efectivul de elevi.”, chiar daca Școala gimnazială are un efectiv de elevi sub cel prevăzut de lege,  pentru anul şcolar 2025 - 2026,  propun ca rețeaua școlară să se mențină neschimbată. 


De aceea se impune adoptarea unei hotărâri de către Consiliul local privind aprobarea organizării  reţelei şcolare de pe raza comunei Târguşor, judeţul Constanţa, pentru anul şcolar 2025- 2026, în vederea obținerii avizului  în conformitate cu prevederile  art. 19 alin. (6) lit. a) din Legea învățământului  preuniversitar,  nr. 198/2023 , cu modificările şi completările ulterioare .

În acest sens anexez, la prezenta, un Proiect de hotărâre şi solicit ca membrii Consiliului să-l adopte în forma prezentată.

         P R I M A R,


Mădălina NEGRU

